b'\n_START_ARTICLE_\nH\xc3\xa5 gamle pr\xc3\xa6steg\xc3\xa5rd\n_START_PARAGRAPH_\nH\xc3\xa5 gamle pr\xc3\xa6steg\xc3\xa5rd er en tidligere pr\xc3\xa6steg\xc3\xa5rd, som er lavet om til et moderne kunst- og kulturcenter. Pr\xc3\xa6steg\xc3\xa5rden p\xc3\xa5 H\xc3\xa5 ligger vest for N\xc3\xa6rb\xc3\xb8 i H\xc3\xa5 og stammer fra 1637. Pr\xc3\xa6steg\xc3\xa5rden ligger lige syd for mundingen af H\xc3\xa5-elven og kun nogle hundrede meter nord for Obrestad fyr._NEWLINE_I kunstcenteret findes et galleri med skiftende kunst- og kulturhistoriske udstillinger. I k\xc3\xa6lderen i j\xc3\xa6rhuset er der udstillet fund af rester efter en ca. 8.200 \xc3\xa5r gammel bos\xc3\xa6ttelse i omr\xc3\xa5det. Langs kysten ligger der et stort gravfelt fra folkevandringstiden. I pr\xc3\xa6steg\xc3\xa5rden er der ogs\xc3\xa5 cafeteria og salg af kunst._NEWLINE_I 1980-erne blev bygningerne restaurerede, og pr\xc3\xa6steg\xc3\xa5rden fik Fritt Ords Honn\xc3\xb8r-pris for arbejdet i 1989.'